Zuleiha Robinsone

Zuleiha Robinsone (angļu: Zuleikha Robinson; dzimusi 1977. gadā 29. jūnijā) ir britu un amerikāņu aktrise, kura plašāk pazīstama kā Ilana Verdanska seriālā "Pazudušie" un Īvsa Hārlova seriālā The Lone Gunmen, kā arī pēc lomām seriālos "Svešais starp savējiem", "Slepenie sakari" un "Roma", un filmās "Venēcijas tirgotājs" un "Idalgo: pakaļdzīšanās tuksnesī".

 Dzīvesgājums 
Zuleiha Robinsone piedzima  1977. gada 29. jūnijā Londonā, Lielbritānijā. Viņas tēvs ir anglis, bet māte ir birmiešu un indiešu izcelsmes. Zuleihai ir arī irāņu, krievu un skotu saknes. Viņai ir brālis Alisters Robinsons, kurš ir lauka botāniķis.

Topošā aktrise kopā ar ģimeni daudz ceļoja, jo viņas tēvs strādāja kuģniecības nozarē un bija spiests bieži dodoties uz ārzemēm, tāpēc viņa uzauga Taizemē, Singapūrā un Malaizijā. Vēl skolas gados viņa ieinteresējās aktiermākslā un dziedāšanā, tādēļ, kļūstot pilngadīga, pēc draudzenes ieteikuma pārcēlās uz Losandželosu, kur iestājās Amerikas Dramatiskās mākslas akadēmijā, kuru veiksmīgi absolvēja.

 Karjera 
Zuleiha Robinsone debitēja ar nelielu lomu filmā Timecode 2000. gadā. Tomēr jau nākamajā gadā aktrise ieguva galveno lomu seriālā The Lone Gunmen, kas ir populārā seriāla "X-faili. Slepenās lietas" atvasinājums. Pēc aktrises teiktā, viņa piedalījusies noklausīšanās lomā seriālā CSI, bet atlases direktors viņu novirzījis uz noklausīšanos seriālam The Lone Gunmen. Neskatoties uz veiksmīgu sākumu, televīzijas kanāls drīz vien pārvietoja šo seriālu uz citu raidlaiku, vienlaikus pārraidot arī pamatseriālu. Tas negatīvi ietekmēja The Lone Gunmen reitingus, un seriāls tika atcelts pēc vienas sezonas. 2002. gadā Zuleiha Robinsone atkārtoja savu lomu vienā no pamatseriāla epizodēm.

2004. gadā Zuleiha Robinsone piedalījās divos lielos projektos — filmās "Idalgo: pakaļdzīšanās tuksnesī" un "Venēcijas tirgotājs", kurās abās atveidoja nozīmīgas lomas. 2007. gadā aktrise parādījās atkārtotā lomā seriāla "Roma" otrajā sezonā. Tajā pašā gadā viņa ieguva galveno lomu seriāla New Amsterdam pirmajā sezonā. Tomēr Amerikas scenāristu ģildes streika dēļ seriāla pirmizrāde tika atlikta gandrīz par sešiem mēnešiem, pēc tam seriāls guva zemus reitingus un tika atcelts.

2008. gadā parādījās ziņas, ka Zuleiha Robinsone atveidos atkārtotu Ilanas lomu seriāla "Pazudušie" piektajā sezonā, ar iespēju parādīties arī sestajā sezonā. 2009. gadā aktrise parādījās sešās piektās sezonas sērijās un vēlāk tika paaugstināta par vienu no seriāla galvenajām varonēm. Tomēr pēc 10 sērijam viņas varone tika izslēgta no sižeta, radot skatītāju apjukumu. Pēc seriāla producenta un scenārista Karltona Kjūza teiktā, Robinsones varonei sākotnēji bija paredzēta nozīmīga loma ar plašu viņas pagātnes izpēti, tomēr tika nolemts vairāk uzmanības veltīt jau iedibinātajām galvenajām varonēm, tādēļ viņas varone tika izņemta no seriāla.

2012. gadā Zuleiha Robinsone spēlēja atkārtotu lomu populārā seriāla "Svešais starp savējiem" otrajā sezonā. Vēlāk viņa parādījās atkārtotās lomās seriālos Kingdom un "Slepenie sakari". 2015. gadā aktrise ieguva galveno lomu seriāla Following pēdējā sezonā. 2017. gadā viņa atveidoja galveno lomu seriāla "Sātana izdzinējs" otrajā sezonā. 2023. gadā Zuleiha filmējās seriāla "Džeks Raiens" pēdējā sezonā, kur galveno lomu spēlēja Džons Krasinskis.

 Personīgā dzīve 
2009. gada jūlijā Zuleiha Robinsone apprecējās ar producentu Šonu Doilu, kura tēvs bija slavenais aktieris Alekss Roko, bet māsa — aktrise Kellija Viljamsa. Pāris izšķīrās 2014. gada aprīlī.

 Filmogrāfija 

 Lomas filmās 
GadsNosaukumsLoma2000TimecodeLestera Mūra asistente2002SlashSūzija2004"Venēcijas tirgotājs" (The Merchant of Venice)Džesika"Idalgo: pakaļdzīšanās tuksnesī" (Hidalgo)Džazira2006The NamesakeMušumija Mazumdara2014Ask Me AnythingAfrīna2015The Boymamma2016American FableVera

 Televīzija 
GadsNosaukumsLomaPiezīmes2001The Lone GunmenĪvsa Adele Hārlovagalvenā loma; 13 sērijas2002"X-faili. Slepenās lietas" (The X Files)Īvsa Adele Hārlova jeb Lūisa Runsasērija: Jump the Shark2007"Roma" (The Rome)Gajaotrā plāna loma; 7 sērijas2008New AmsterdamEva Markezagalvenā loma; 8 sērijas2009—2010"Pazudušie" (Lost)Ilana Verdanskagalvenā loma; 16 sērijas2012"Svešais starp savējiem" (Homeland)Roja Hamadaotrā plāna loma; 9 sērijas2013"Mentālists" (The Mentalist)Sonija Kidasērija: Red in Tooth and Claw"Slepenie sakari" (Covert Affairs)Bianka Meninga4 sērijas2014IntelligenceAmēlija Vona3 sērijas2013—2014"Reiz sensenos laikos Brīnumzemē" (Once Upon a Time in Wonderland)Amara4 sērijas2014KingdomElisone3 sērijas2015The FollowingGvenagalvenā loma; 15 sērijas2017SalvationKatrīna Ādamsasērija: Another Trip Around the SunStill Star-CrossedDžiliāna Kapuletaotrā plāna loma; 7 sērijas"Sātana izdzinējs" (The Exorcist)Mausagalvenā loma; 8 sērijas2019—2020Law & Order: Special Victims UnitVanesa Hadida8 sērijas2021"Ļaunums" (Evil)Džeina Kaslasērija: F Is for Fire2023ExtrapolationsAnušasērija: 2059 Part II: Nightbirds"Džeks Raiens" (Jack Ryan)Zejara Lemosagalvenā loma; 6 sērijas

 Atsauces 

 Ārējās saites 

Kategorija:1977. gadā dzimušie
Kategorija:Londonā dzimušie
Kategorija:Angļu kinoaktrises
Kategorija:Angļu televīzijas aktrises
Kategorija:Amerikāņu kinoaktrises
Kategorija:ASV televīzijas aktrises